AFRAPPORTERING

Formålet med rapporten er at få viden og følge op på de projekter, som modtager tilskud fra Social- og Boligstyrelsen. Derfor skal der indsendes en faglig afrapportering for projektet. Rapporten skal ligeledes anvendes i forhold til at vurdere, hvorvidt projektet kan overgå til varig driftstilskud efter tilskudsperiodens ophør. Denne viden skal desuden evt. indgå i en erfaringsopsamling af den samlede tilskudsordning.

Samtlige punkter og spørgsmål skal udfyldes. Rapporten skal sendes via Social- og Boligstyrelsens elektroniske ansøgningsportal. Social- og Boligstyrelsen behandler modtagne oplysninger fortroligt og sikkerhedsmæssigt forsvarligt. Vi gør dog opmærksom på, at tilskudsmodtagerne kun skal oplyse relevante og nødvendige oplysninger i besvarelsen af punkterne og spørgsmålene, jf. databeskyttelsesforordningens artikel 5.

Rapporten skal indsendes inden for fristen, som er angivet i tilskudsbrevet for projektet.

Der kan ikke anmodes om budget- eller projektændringer i rapporten. Hvis I ønsker at anmode om budget- eller projektændringer, skal der indsendes en særskilt anmodning til Social- og Boligstyrelsen. Eventuelle budget- eller projektændringer i projektet skal godkendes af Social- og Boligstyrelsen i henhold til reglerne i bekendtgørelse om ansøgningspuljen til venskabsfamilier og støttepersoner samt varig drift af ordningen.

På Social- og Boligstyrelsens hjemmeside ligger skabeloner til anmodning om [projekt- og budgetændring, projektforlængelse og overførsel af uforbrugt tilskud](https://socialstyrelsen.dk/puljer-og-tilskud/puljer/skabeloner#accordionitem1). I kan finde skabeloner [her](https://sbst.dk/puljer-og-tilskud/social-og-aeldreomraadet/generelle-informationer-om-tilskud/projekt-og-budgetaendringer).

## Generelle oplysninger

#### Projektets titel:

#### Journalnummer:

#### Tilskudsmodtager:

## Rapporteringsoplysninger

*Afrapporteringsperiode: Angiv hvilken periode afrapporteringen vedrører. Afrapporteringsperioden er fastsat i tilskudsbrevet.*

**Årsrapport:** Der skal i hvert projektår i projektperioden indsendes rapport om projektets fremdrift og resultater.

**Slutrapport:** Ved projektets afslutning indsendes en slutrapport, som indeholder oplysninger om, hvordan det et gået med projektet *i sin helhed*. Slutrapporten er derfor en samlet rapport for hele projektet i hele projektperioden.

Angiv ved afkrydsning om rapporten er en årsrapport eller en slutrapport:

Årsrapport

Slutrapport

**Formål og status**

*Er formålet med projektet opfyldt? Hvis formålet ikke er opfyldt skal årsagen anføres.*

*Hvad er nuværende status for projektet og projektets fremdrift?*

***Antal børn og unge samt kommuner***

*Hvor mange børn og unge fra målgruppen har fået tilbudt støtteperson/venskabsfamilie, samt hvor mange børn og unge har taget imod tilbuddet? Bopælskommune og anbringelseskommune skal ligeledes angives.*

*Hvor mange støttepersoner/venskabsfamilier har deltaget i projektet? Hvor mange af disse er blevet matchet med et barn eller ung? Angiv ligeledes hvor mange af disse, der var støtteperson/venskabsfamilie for mere end et barn.*

*Hvad var varigheden af støttepersonsforholdet/venskabsfamilieforholdet? Angiv start- og sluttidspunkt (i de tilfælde, hvor forholdet er sluttet). Angiv om der er opstartet et nyt forhold, hvis der er et forhold, der er afsluttet.*

*Hvis antallet af børn og unge, der har deltaget i projektet, er under halvdelen af det forventede antal, som er oplyst i projektansøgningen, skal årsagen hertil angives. Endvidere skal det oplyses, hvilke tiltag der er gjort for at øge antallet af deltagere i projektet.*

*Hvilken kommune/hvilke kommuner er der i projektet blevet samarbejdet med? Er der kommuner, som har henvendt sig, hvor der ikke er indgået samarbejde? Årsagen hertil skal angives.*

**Aktiviteter**

*Er aktiviteterne, der var planlagt i perioden i henhold til projektansøgningen, gennemført?*

*Hvis de planlagte aktiviteter ikke er gennemført skrives en kortfattet begrundelse herfor. Væsentlige afvigelser fra det planlagte skal begrundes.*

**Eventuelle barrierer samt erfaringer**

*Har der været særlige udfordringer og barrierer for gennemførsel af projektet? Hvordan er der blevet arbejdet med at imødekomme disse? Uddyb eventuel særlige erfaringer ved gennemførsel af projektet.*

**Projektets planer for det kommende projektår**

*Hvad er projektets planer for det kommende projektår? Er der væsentlige ændringer fra det planlagte i projektansøgningen? (Der kan ikke anmodes om projektændringer i rapporten. Ved anmodning om projektændring skal der indsendes en særskilt anmodning til Social- og Boligstyrelsen.)*

**Forankring**

*Hvordan arbejdes der med forankring af projektet? Hvilke tiltag er der gjort for at opnå forankring af projektet samt resultatet af forankringstiltagene?*

## Underskrift

*Dato*:

*Underskrift for oplysningernes rigtighed:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskriver af rapporten skal være tegningsberettiget, jf. vedtægter for foreningen/organisationen eller på anden vis bemyndiget af tilskudsmodtager til at underskrive rapporten.

*Underskrivers fulde navn:*